„Számos olyan tárgy van, amely 
feltalálása óta nem tökéletesíthető tovább: 
ilyen a pohár, a kanál, a kalapács". 

Umberto Eco:Gyufolevelek 
- Tényleg olyan sok találmányunk volt? 

3. fejezet 

A kreativitás fejlesztése 

A l<reativitás fejlesztéséhez ismeretekre, megfelelő attitűdre, sőt 
kreativitásra van szükség. Mindezek megszerezhetőek, fejleszthetőek. Az 
ismeretek alapot adnak az attitűdök fellazítására, és így a kreatív működésnek 
utat engedhetnek. Ezért lényeges, hogy tisztában legyen a tehetséggondozó, de 
maga a tehetséges személy is azokkal a mentális folyamatokkal, amelyek az 
alkotáshoz vezetnek. 

A metakogníció, a gondolkodási folyamatok ismerete a tehetségesek egyik 
erőssége. Szinte tudatosan is képesek a megfelelő gondolkodásmódokat 
mozgósítani, így messze hatékonyabbak azoknál, akiknél esetleges, hogy a 
megfelelő gondolkodási folyamatok elindulnak-e. 

3.1. Kreativitás 

A kreativitás fogalma egyszerre írja le a kreatív folyamatot és a kreatív 
személyt. Azt a nehezen megragadható eseményt jelenti, amikor az elmében 
az addigiaktól eltérően rendeződnek az elemek, és valami új, eredeti jön létre, 
és azt a viselkedést, amely során a személy ellenáll a megszokottnak, elviseli, 
sőt keresi a kétértelműt, a bizonytalanságot, a rendezetlenséget, amelyből új 
rend alakulhat ki. 

A kreatív folyamat a fantázia és a logika, a tudatos és tudattalan éppen 
megfelelő időben és arányban történő összjátéka. 

A kreatív folyamat négy szakaszra osztható (Wallas, 1926; Landau, 1990): 

1. Az előkészítő fázis, amely a probléma megfogalmazását és az 
anyaggyűjtést jelenti. 

2. A lappangási fázis, amelyben a már meglévő ismeretek szembesülnek a 
problémával és az összegyűjtött anyaggal, ennek során új összefüggések 
körvonalazódnak. 



3. A belátás fázisa, amelyben megjelenik egy lehetséges megoldás. 

4. Az igazolás fázisa, amelyben a megoldást ellenőrizzük, teszteljük, hogy 
valóban újat hozott-e, releváns-e a probléma szempontjából, és tágítja-e 
az egyén vagy kultúrköre vonatkozási kereteit. 

Az első és utolsó fázis logikai működést, a középső kettő a fantázia 
működését kívánja. A folyamatnak Safán-Gerard (1985) által adott agyfiziológiai 
leírása kapcsolható a kreatív folyamat fázisaihoz. 

Az agykéreg új információi szembesülnek a limbikus rendszer emlékezeti 
anyagával, és az össze nem illés rendezetlenséget, káoszt okoz (probléma). Ez 
lényegében az első fázis. 

Egy lehetőség felhő képződik. Az agytörzsben a feszültség fokozódik, az 
arousal szint emelkedik. A felhőben kavarognak a lehetőségek. A káosz, a ren- 
dezetlenség talaján van esély az új rend, egy új megoldás megtalálására. Ez a 
lappangási fázis. 

Ezt a feszültséget elég ideig kell elviselni ahhoz, hogy a legerősebb jel 
kiváljon. Ez a megértés fázisa. 

Végül a megtalált új ötlet, megoldás ellenőrzése megint a logikát a tudatos 
működést hívja. Az utolsó az ellenőrzés fázisa. 



Emlékezeti anyag 



Új információ 

Összekapcsolódnak a képzetekkel az 
ötletek, érzések, szimbólumok 

Arousal szint 

emelkedik, 
random kisülések 
jönnek létre 



5. ábra A kreatív folyamat agyfiziológiai vázlata 



„Tanuljanak meg álmodozni, uraim, mert sokszor így jövünk rá az igazságra - 
de óvakodjanak attól, hogy reggel rögtön közleményt írjanak belőle, előbb 
vessék alá az ébrenlét bírálatánaki" Kekulé 
A folyamat egyes szakaszaiban más a viselkedés: 

1. Probléma helyzet. Az elraktározott tapasztalatok és információk után 
kutat. Agresszív-aktív és erős feszültség jellemző. Ha nyugalmat, csöndet 
követelünk, a kreatív folyamat megtörhet. 

2. Az új kérdések és ismeretek a már jól ismert, megszokott vonatkoztatási 
keretekkel kerültek összeütközésbe. Nyugtalanság, ingerlékenység 
mutatkozhat. Megnyugtatás, türelemre intés segíthet. Ekkor a tudattalan 
működéseknek időre van szükség. Ilyenkor lehet enni, sétálni, golfozni, 
aludni, csak hadd dolgozzon az agy! 

3. A megoldás gyakran teljesen váratlanul jelentkezik. Ilyenkor még 
bizonyos távolságtartás szükséges, mert ez még nem az átgondolt és 
ellenőrzött megoldás. 

4. A válasz érvényességének megállapításához össze kell vetni a megoldást 
a problémával. Tárgyilagos és türelmes kell legyen a légkör. 

A kreatív folyamatot tehát a környezet jelentősen befolyásolja, de a belső 
lehetőségek nélkül az alkotás nem jön létre. A kreatív személyiség sajátos 
attitűd és látásmód. 

A kreatív személyre jellemző látásmódot néhány egyszerű feladattal, illetve 
illusztrációval lehet érzékeltetni. A feladatok mindegyike alsós matematika 
szakkör anyagából való. Nem kívánnak tehát kiemelkedő ismereteket. Megol- 
dásuk nem nehéz, de lehetőséget adnak a kreatív folyamat átélésére, és min- 
degyik a kreatív látásmód egy-egy elemét modellálja. 

1. feladat 

Rajzoljon egy háromszöget úgy, hogy mind a négy pont az oldalain legyen! 

X X 



X 



X 



A feladat akkor oldható meg, ha képesek vagyunk a látszólagos határoktól 
megszabadulni. Ekkor végtelen számú megoldás születhet. 









/ \ 







\/ 

A kreativitás a mentálhigiéné egyik alapja. Ezért is lenne lényeges, hogy az 
iskolai tanítás során a gyerekek gondolkodásának természetes részévé váljon. A 
látszólagos határok sokszor megakasztják a lendületet. A határok kitapogatása 
a kreatív személyiség egyik jellemző attitűdje. 



2. feladat 

Hány téglalapot lehet körülrajzolni az alábbi ábrán? 



A feladat megoldásához (18) mindig új szemmel kell nézni az ábrát. A néző- 
pontváltás, amikor másképp, más szögből nézem a helyzetet, új 
megoldásokhoz vezethet. 

3. feladat 

Egy apa ad a fiának száz forintot. Egy másik apa is ad a fiának száz forintot. 
A két fiú összszámoíja a pénzét, és kiderül, hogy kettőjüknek együtt száz 
forintjuk van. Hogyan lehet ez? 



Ha összeadjuk a száz forintokat, akkor 



egy apa ad 100 de ha 

egy másik apa ad + 100 átszerkesztjük, 

200 



100 a nagyapa ad a fiának 
az apa ad a fiának 



100 



akkor már megoldást találliatunk. 

Az újrastrukturálás a nézőpontváltás olyan megoldása, amikor nem a saját 
helyzetemet, hanem a külső elemek helyzetét változtatom meg. Átszerkesztve 
a legtöbb dolog másképp néz ki, és más lehetőségeket hordoz. A pedagógusok 
nagyon jól tudják, hogy mennyire más lesz a légkör, ha átrendezik az osztályt. 
Egészen más lesz a dinamikája a kapcsolatoknak. Az újrastrukturálás a kreatív 
viselkedés egy másik lényeges eleme. 

4. feladat 

Egy révésznek nagyon kicsi csónakja van. Hogyan tudja vagyonkáját - 
kecskéjét, káposztáját és farkasát - átvinni a túlpartra, ha mindig csak egyet 
tud ezekből betenni a ladikba? 

Nyilván azt kell elérni, hogy ne maradjon felügyelet nélkül a kecske a 
káposztával, illetve a farkas a kecskével. A megoldás, hogy egyszer vissza kell 
vinnie a kecskét, a kreatív személyiségnek azt az attitűdjét várja, hogy képes 
legyen a visszalépésre. Amikor már elért valaki valamit, onnan igen nehéz 
visszalépni. Már átjutott a kecske, mégis azzal tudok továbblépni, ha vissza- 
viszem a kecskét! 

A kreativitás rombolással jár. Ahhoz, hogy újat építsen, helyet kell csinálni. Az 
ugráshoz lendületet kell venni, és ez egy kis leguggolással jár. Akár a saját, akár 
a mások eredményeit megkérdőjelezi, újrakezdi, elsöpri, ami már nem visz 
tovább. 



5. nem feladat, csak illusztráció 

Melyik tetszik jobban az egymás mellett lévő ábrák közül? 





A kreatív személyeket vonzza a szokatlan, a szabálytalan. Nagyobb valószínű- 
séggel választják a jobb oldalon lévő ábrákat. 

A kreatív személyiség további jellemzője a komplexitás preferencia. Ez a 
kreatív folyamatnak azt a részét biztosítja, hogy a rendezetlenség, a szokatlan, 
a kétértelmű okozta feszültséget elviselje, sőt keresse. Ez egészen a kockázat- 
vállalásig megy el. Mind gondolatban, mind cselekedeteiben hajlamos a bizony- 
talan helyzetekbe belemenni. 

6. nem feladat, végképp csak illusztráció 




Az árnyalatok iránti érzékenység egy másik alapvető jellemzője a kreatív 
személynek. Ott is meglát finom vonásokat, ahol más továbblépne. 

7. nem feladat, hanem jellemző 

A kreatív személyiségre jellemző az androgenitás. Egyszerre vannak jelen a 
maszkulin és feminin jegyek személyiségében. 

Maszkulinitás Feminitás 

Határozottság Érzékenység 
ítéletalkotás Intuíció 
Döntésképesség Beleérzés 



A kreatív személyiség nem igazán kellemes jelenség. Próbálgatja a határokat 
(nem feltétlenül tör át mindent, de próbálgat), mindent képes más 
szemszögből nézni, mindent képes átvariálni. Kritikus, és csak a tökléletes jó. 
Újra és újra kezdi, amit nem tart elég jónak. Esetleg rombol, helyet csinál, 
amivel nem feltétlenül ért mindenki egyet. Belemegy kockázatos helyzetekbe. 



keresi a kihívásokat, a kétértelműt, a bizonytalant. Egyszerre érzékeny és 
kíméletlenül határozott. 

A kreatív gondolkodást jellemző kérdésekre nehezen találhatók egyértelmű 
válaszok: 

♦ Miért nehéz kérdés az, hogy ha Isten a 3. napon teremtette a Napot és a 
Holdat, akkor hogy a csudába mérte az időt az első két napon? (A 
világosság megteremtése az első két napon - ez nem válasz. Ettől még 
nem lehet időt mérni.) 

♦ Miért nem válaszol arra a kérdésemre még pszichiáter sem, hogy miért 
hívják a munkofóbiát és a műtétfóbiát egyaránt ergaziofóbiának? Ha az 
ergastulum latin szóból levezethető a "kényszermunka-tábor", akkor még 
megértem, hogy a munkafóbia innen származik. De hogy jön ide a műtét 
és a műtétfóbia? 

♦ Ha Vincent Van Goghról azt állítják, hogy jobb kezes volt, akkor miért a 
jobb fülét vágta le a bal kezével? Mert ha ez valóban így történt, akkor 
feltételezésem szerint Gogh ambidexter volt, akár csak Dali, akinek 1904- 
es gyermekkori fotóin látható, hogy - bár már festett -, mégis mindig a 
bal kezében hordta a sétapálcáját? 

♦ Miért nem válaszol arra senki, hogy Dali a Fürdőző nők c. képén miért 
nem fürdött senki? 

^ Ha a Phobost 1877-ben fedezték fel, akkor miért állítják azt a 
csillagászok, hogy az óta folyamatosan szűkül a pályája, és hamarosan 
eléri a Marsot? Hát nem lehet, hogy időtlen idők óta szűkül, és pont ezért 
csak 1877-ben fedezték fel? Miért állítja róla azt Fred Singé r, hogy 
"keletkezése megállapíthatatlan?" Mert ha megállapíthatatlan lenne, 
akkor az űrállomást a Phobosra kellene tervezni, nem? És akkor miért a 
Deimosra tervezik? 

♦ Kosztolányi Dezső Édes Annájában Anna a világ legszelídebb, 
legjóravalóbb teremtése volt. Ha tönkre teszik az életét, folyton 
megalázzák és lenézik, az vajon vezethet e ahhoz, hogy gyilkosság- 
sorozatot vigyen végbe Vízy Kornél és felesége ellen? Vajon meg lehet -e 
egyáltalán ennyire változnia annak, ki "szívben jó, ki lélekben nemes 
volt"? 

♦ Goethe, az Ifjú Werther szenvedéseinek c. művének az volt az előzménye, 
hogy Goethét 25 évesen halálos betegnek diagnosztizálták, és ágyban 
tartották a szülei. Goethe 3 dolgot tett az ágya mellé: egy üvegcsét 
méreggel, egy tőrt és egy pisztolyt. Mikor kicsit jobban lett, megírta az 
Ifjú Werther szenvedéseit. Önmaga halála helyett azonban 
-Németországban és később világszerte - megemelkedett az 



öngyilkosságok száma, a könyv megjelenése után. Vajon egy ember élete 
többet ért? 

♦ Jackson Pollock a Férfi és a nő c. festményére miért festett számokat? Mit 
jelent a 16+0+0+0=69? 

♦ Edward Munch a Sikoly c. festményén miért/mitől sikít a férfi? Nyilván 
valamilyen látványos, feltűnő dolognak kellett történnie a kép előterében 
(ami ugye nincs megfestve). Ha valami látványos, vagy auditívan kikészíti 
az embert, akkor vajon miért volt olyan közönyös és nyugodt a háttérben 
sétáló ember? És ha nem történt semmilyen látványos dolog, mert a férfi 
saját maga lelkét "kiáltotta ki", akkor miért volt olyan közönyös az a 
második ember a háttérben? Talán ők lettek volna a társadalmi 
"közönyösség" szimbólumai? 

(A kérdésekért köszönet Seth F. Henriett író-költő barátomnak) 

A kreatív személyiség, viselkedés jellemzői: 

. Határok feszegetése; 

. Nézőpontváltás; 

. Újrastrukturálás, 

. Visszalépés, rombolás, 

. Komplexitás preferencia, kockázatvállalás; 

. Árnyalatok iránti érzékenység, 

. Androgenitás. 

Es erre tanítsuk gyermekeinket? 



3.2. A kreativitás fejlesztésénel< gyal<orlatai 

A l<reativitás fejlesztése manapság még nem része a tananyagnal<, ezért a 
gazdagításhoz sorolható. A kreativitás fejlesztése, mint általában a gazdagítás, 
sokféleképpen megoldható. Beépíthető a tananyagba, egyéb gazdagító 
foglalkozásokba, de külön kreativitásfejlesztő tréningek anyaga is lehet. 

A kreativitás fejlesztése a kreatív viselkedés elfogadásával kezdődik. Ez az 
alapfeltétele a további fejlődésnek. Hiába minden gyakorlat, ha feladatnak, 
értékelendő, sőt értékelhető teljesítménynek tekintjük az alkotó 
gondolkodáshoz vezető megnyilvánulásokat. 

Egy ismeret elsajátításáról, egy logikai művelet véghezviteléről el lehet mon- 
dani, hogy megfelelően vagy kiválóan sikerült. Az ötletek, a képzelet, fantázia 
értékelése már bajosabb. A szerteszét kereső divergens gondolkodás sokkal 
kevésbé skálázható, mint az egyetlen helyes megoldást vadászó konvergens 
megközelítés. 

A kreatív folyamatot megakasztja, ha értékeléssel minősítjük akkor, amikor 
még a kiforratlan, szabadon röpködő gondolatok fázisában tart. Az értékelés a 
kreatív folyamat végső fázisa. így még a dicséret is visszavetheti a tanulót. A 
kreatív folyamat különböző fázisaiban különböző tanítói/tanári reakciók segítik 
a diákokat (Landau, 1980; Gyarmathy, 2006), de a viselkedés alapját értékelés 
helyett sokkal inkább az érdeklődő odafigyelés, bíztatás kell, hogy képezze. 

A kreatív folyamat másik ellensége a türelmetlenség. Vezényszóra nem lehet 
ötletesnek lenni. A képzeleti munka időt igényelhet. Lehet, hogy egy pillanat, 
lehet, hogy több hónap, amíg egy gondolat megérik. Természetesen 
feladatfüggő is, hogy mennyi időre van szükség, hogy meginduljon a kreatív 
folyamat. Egy szabad asszociációs feladathoz nem kell sok idő, de egy új 
megoldás kitalálása hosszabb ideig eltarthat. Ezért az ilyen jellegű feladatokat 
jobb otthoni munka vagy szabadabb időbeosztású helyzetek (délutáni, hétvégi, 
nyári programok, speciális napok) keretében tervezni. 

A kreatív folyamat jellegzetessége, hogy nem biztos, hogy elfogadható 
eredményt hoz. Ugyanis éppen akkor van szükség alkotó, újító gondolkodásra, 
amikor a korábban fellelhető megoldások nem alkalmazhatóak. Általában ilyen 
esetekben nincs garancia arra, hogy a feladat egyáltalán megoldható. 

A pedagógusok feladata kettős, és némileg ellentmondásos is. Egyrészt meg 
kell tanítani a gyerekeknek, hogy igazodjanak a társadalmi elvárásokhoz, szoká- 
sokhoz, megtanulják a szabályokat, mert a beilleszkedés a társas együttélés 
alapja. Másrészt ahhoz, hogy kiegyensúlyozott, alkotásra képes felnőttekké 



legyenek, meg kell tanítani a gyerekeknek, hogy adott esetben másképp is lehet 
viselkedni. 

Ezen kettős elvárásnak egyelőre nem tudott eleget tenni az iskola, miközben 
a fogyasztói ipar és a média ráérzett a kor igényére (szemben a pedagógiával), 
és a kreatív, a szokatlan, egyéni és egyedi hangsúlyozásával hatalmas sikereket 
ér el. Ennek eredményeképpen a non-konformis viselkedés ideállá vált. 
Manapság azonban mindenki egyformán más. Talmi egyéniséget diktálnak a 
médiában és a fogyasztásban megjelenő minták, felhívások, elvárások. Nem 
könnyű igazán eredetinek lenni. 

A tanítók/tanárok nem egyszerűen arra kell képesek legyenek, hogy fel- 
ébresszék a bátorságot és igényt a mássághoz, a szokatlan elfogadásához, 
hanem hogy valódi értékek felé tereljék, kanalizálják a kreatív energiákat. Ez 
természetesen korábban is így volt. A kreatív gondolkodás nem egyszerűen a 
fantázia csapongása, hanem szigorú szabályok szerint működő folyamat (Lan- 
dau, 1980; Gyarmathy, 2006). A 21. század elején annyival több, amivel szem- 
besülnek a tehetséggondozók, hogy a non-konformitás konformissá lett a 
társadalomban, miközben az iskolában lényegében semmi nem változott. 

A valódi alkotó gondolkodást az segíti, ha a gyerekek megtanulják az intel- 
lektuális kontrollt használni. Megtanulják, mikor kell határokat szabni, mikor 
lehet átlépni a határokat. Ehhez arra van szükség, hogy képesek legyenek 
finoman kitapogatni a határokat, képesek legyenek különbséget tenni viselke- 
désükben, gondolkodásukban a helyzetek között. A mindent szabad és a 
semmit sem szabad, a zöld jelzés és a piros jelzés megfelelő alkalmazása a cél. 
Ennek elérését az segíti, ha a tanulás során rendszeresen olyan feladatokkal is 
találkoznak a diákok, amelyek különböző szinten kívánják meg a belső kontrollt. 

A kreativitás fejlesztéséhez figyelembe kell venni, hogy: 

• a kreatív viselkedés elfogadásával kezdődik, 

• az értékelés megakasztja a kreatív folyamatot, 

• a kreatív gondolkodás ellensége a türelmetlenség, az időbeli korlátok, 

• a kreatív folyamat nem vezet biztosan megoldáshoz, 

• a pedagógus szerepe kettős, konformissá tesz, miközben nyit a non- 
konformizmus felé, 

• az intellektuális kontroll használatát, a piros és zöld jelzés helyét kell, 
hogy elsajátítsák a tanulók. 



„Egy iskolamester jobban szereti, ha az osztályában egynéhány szamár van, 
mint egyetlen egy zseni, és alaposan szemügyre véve a dolgot igaza is van, 
mert az ő feladata nem az, hogy extravagáns szellemeket, hanem hogy jó 
latinosokat, számtanosokat és derék polgárokat adjon a társadalomnak." 

(Hesse 1905, 250 old.) 

A kreativitás fejlesztésének gyakorlatainak egy része Torrance és Safter 
(1990) valamint Necka (1992) anyagain alapul. 

3.2.1. A kreatív viselkedés társas alapjai 

A kreatív viselkedéshez szükséges attitűd elsajátítását a tehetséggondozó 
közeget meghatározó személyeknek önmaguk viselkedésének és attitűdjének 
vizsgálatával érdemes kezdeni. Az alábbi gyakorlatokhoz kapcsolódó viselke- 
déseket ezért először önmagunkon kell megfigyelni. Utána másokon, akik körül- 
veszik a gyerekeket, majd magukon a tanulókon lehet folytatni a felmérést. 
Ezután visszajelzésekkel, és a gyakorlatok során adódó helyzetek felhaszná- 
lásával lehet módosítani a viselkedést, attitűdöt. 

a. Együttműködés 

A tanítás vagy egy program, szakkör, kreativitástréning, egyéb foglalkozás 
elején, de bármikor a továbbiakban is egy-egy probléma közös megoldása 
együttműködési gyakorlat. Ismerkedésképpen jó lehetőség a tanulók megisme- 
résére. A gyakorlatot 4-5 fős csoportokban végzik a résztvevők. A probléma 
lehet akármi, ami kapcsolódik a foglalkozás témájához. A feladat valódi vagy 
gyakorló probléma megoldása. Ilyen problémákra példákat a következő feje- 
zetben találhatunk, de természetesen sokféle egyéb anyagot lehet gyűjteni és 
kitalálni az ilyesfajta gyakorlatokhoz. 

A cél, hogy a csoport együttműködjön. Ennek a kooperációnak a megfigye- 
lésével képet kaphatunk a csoporttagok együttműködési készségéről, a közös 
munkához való viszonyulásukról, a vállalt szerepekről. Elsősorban a kreatív vi- 
selkedést gátló jelenségeket fontos azonosítani. 

A megfigyelés szempontjai a következőek: 

❖ Az együttműködés készségének mértéke, esetleg a partnerek teljes 
figyelmen kívül hagyása. 

*> Türelmetlenség, mások háttérbe szorítása. 

❖ Nem megfelelő kommunikáció, annak figyelmen kívül hagyása, hogy 
mások figyelnek-e, vagy megértették a közölteket. 



❖ Korai és kemény kritika a másik ötlete, illetve különösen a másik személy 
irányába. 

❖ Az ötletlohasztás (lásd lejjebb) egyéb nyilt és burkolt formái. 

Ahogy előbb már hangsúlyoztam, ezeket a megfigyeléseket a tehetség- 
gondozónak önmagán kell elkezdeni. Utána ezen szempontok alapján a kör- 
nyezetet, majd a tanulókat ismerheti meg a kreativitás alapjait képező társas 
viselkedések milyensége szempontjából. A foglalkozás alatt már ez utóbbi a cél. 
A megfigyeltek alapján a gyakorlatok és helyzetek során megfelelő vissza- 
jelzésekkel a viselkedés, attitűd változtatása irányába való elmozdítás lesz a cél. 

b. Konstruktív kritika 

A kreatív folyamatot megakasztja a gondolatok kontrollja, az ellenőrzés a 
kritika, cenzúra. Ennek kiiktatására és a rugalmas gondolkodás elősegítésére 
alkalmas a konstruktív kritikai viselkedés fejlesztése. 

A gyakorlatok Prince (1982) ötletére épülnek. Bármely témakörben végez- 
hetőek. Az Osborn (1959) által leírt brain-storming avagy ötletvihar a kiindu- 
lása. A tanulók egy gondolathoz, témához, problémához gyűjtenek szabadon 
asszociációkat, megoldásokat. Lehet ezeket listázni vagy pókábrán felrajzolni. 
Például: 

Mit tehetünk, ha Zaragosa-ban egy nagy viharban az autónkra dől egy fa? 

> Rendőrt hívunk. 

> Nagy gázzal kiszabadítjuk az autót. 

> Elmegyünk vacsorázni. 

> Kiabálunk, jajveszékelünk. 

> Összefogdosunk néhányat a bámészkodók közül, és ötleteket 
gyűjtünk, mit lehet tenni. 

> Kiszedjük az autóból, amire szükségünk lehet, és továbbállunk. 

> Felhasogatjuk a fát, és eladjuk tüzelőnek. 

> Fényképeket készítünk a helyzetről, és kiállítást rendezünk. 

> Letáborozunk az autón, és várjuk, hogy valaki csináljon valamit. 

> Szobrot faragunk a fából és az autóból. 

A szabály az, hogy amíg a gyűjtemény készül, senki nem kritizálhatja még 
saját ötletét sem. Amikor a gyűjtemény elkészült - lehet előre meghatározni 



hány elemből álljon, de ez nem szükséges - akkor szabad értékelni az 
elemeket. A kritika azonban nem egyszerű. Amit valaki nem tart jó ötletnek, azt 
először végig kell gondolnia, és három olyan érvet mondania, amiért el lehetne 
fogadni a gondolatot. Ha ez a három megvan, akkor mondhatja, hogy mi az, 
amiért nem elfogadható. 

Ez a gyakorlat megtanít arra, hogy több szempontból vizsgáljuk meg a gon- 
dolatokat. Kiderülhet, hogy vannak érdekes aspektusok, amelyeket nem 
vettünk figyelembe. Ez a kritika kezelési mód felhívja a figyelmet arra, hogy a 
kritika nem egyszerűen elutasítás, hanem valaminek a megvitatása. A vitában 
pedig vannak pro és kontra érvek. Jó, ha már előre is több oldalát ismerem 
annak, amit vizsgálok. Végül a legfontosabb, hogy ezek a gyakorlatok arra 
szoktatnak, hogy halasszuk el a kontrollt, és ne öljük meg a ötleteket azonnal, 
ha kétségünk támad. Először játszunk el velük, utána lehet dönteni! 

A fenti gyakorlat azt a célt is szolgálja, hogy a kritikát ne valamilyen fentről 
érkező kategorikus kijelentésnek tekintsük, hanem egy szempontnak, felve- 
tésnek a sok közül. 

A kritikai gondolkodás fontos része a kreatív folyamatnak, de csak a végső 
fázisban. A megfelelő helyen betölti funkcióját, korábban viszont zavart okoz. 

c. Ötletlohasztás lohasztása 

Ahhoz, hogy megvédhesse szabad gondolkodását, ötleteit, a kreatív gondol- 
kodónak jó felkészülnie arra, hogy a külvilág gyakran nem fogadja tárt karokkal 
az új megoldásokat. Az ötletlohasztás (Davis, 1981) arra a viselkedésre utal, 
amikor valaki nyíltan vagy burkoltan az ötleteket leszólja, kritizálja. Az 
ötletgyilkos lehet bárki, külső személy, a csapat tagja vagy akár maga az 
ötlethozó is. Lehet egyenrangú és feljebb- vagy lejjebb való. A lényegen ez nem 
változtat, legfeljebb a kivédés módján. 

• Gyűjtemény. Az első gyakorlat, hogy gyűjtsenek a diákok ötletlohasztáso- 
kat, és sorolják azokat az alábbi, vagy saját maguk alkotta csoportokba: 

Az ötlet értéktelennek minősítése - Jól azonosíthatóan az ötletet kritizálja. 

□ Elméletben lehet, de gyakorlatilag nem 

□ Nem tűnik reálisnak. 

□ Túl általános. 

□ Nem túl eredeti. 



Távolítás -\di0ben és/vagy térben eltolja az ötlettel való foglalkozást. 

□ Jó ötlet, majd visszatérünk rá. 

□ Keressünk egy szakértőt, hogy döntse el I 

□ Annyi más dologgal foglalkozunk most, ezt hagyjuk inkább! 

□ Beszéljük meg egy megfelelőbb időpontban! 

□ 

□ 

□ 

Címkézés - Érthetetlen mágikus formulákat használ, amire sokszor az 
ötletalkotó szégyell rákérdezni. 

□ Ez nagyon fragmentált így. 

□ Olyan redukcionista színezetű. 

□ Mintha lenne benne valami túl fundamentális. 

□ Déja vu érzésem van. 

□ 

□ 

□ 

Személytelen kijelentések, általánosítás - Sa\át vélemény helyett mások, más 
helyzetek említésével személyteleníti a kritikát. 

□ Ez nem működhet. 

□ Ezt senki nem csinálja így./Mindenki így csinálja. 

□ Ezt már mások is kitalálták. 

□ Ez már működött sok éve. 

□ 

□ 

□ 

Az ötletalkotó leszólása - Elbizonytalanítja az ötletalkotót. 

□ Nem érted igazán a helyzetet. 

□ Ehhez nem vagy/vagyunk elég jók. 

□ Ehhez többet kellene tudni a témáról. 

□ Azt hittem értesz ehhez. 

□ 

□ 

□ 



Az ötletalkotó megvédésének látszata - Látszólag megvédi, de igazából 
elbizonytalanítja az ötletalkotót. 

□ Mit fognak hozzá szólni? 

□ Ez nem a te/mi felelősséged/felelősségünk. 

□ Ez nem a te/mi dolgod/dolgunk. 

□ Erre nem vagy/vagyunk feljogosítva. 

□ 

□ 

□ 

Ennek a gyakorlatnak az a célja, hogy megismerkedjenek az ötletlohasztás 
fajtáival, és felismerjék különböző megnyilvánulásokban is. 

• Értékelés. A következő gyakorlat, hogy a fenti gyűjtemény elemeit érté- 
keljék, hogy vajon lehet-e, hogy valamelyik ezek közül nem ötletlohasz- 
tás, hanem valóban tényt akar közölni. 

A gyakorlat célja, hogy felismerjék, hogy nem maga a kifejezés hordozza az 
ötletlohasztást, hanem a szándék, amellyel kimondásra kerül. Ez nagyon nehéz 
megkülönböztetés, de szükséges ahhoz, hogy ezen a téren is több szempont 
figyelembevételére szoktassuk a gyerekeket (és magunkat is). 

• Kivédés. Ebben a gyakorlatban szituációs játékok során keresnek a tanu- 
lók megoldásokat ötletlohasztós helyzetekre. Itt lehet használni a fenti 
skategóriákba sorolt ötletgyii kokat. 

Lehetséges megoldások: 

□ Ignorálás: Sajnálom, hogy nem tetszik, azért én csinálom. 

□ Pontosítás: Pontosan mire gondolsz? 

□ Visszakérdezés: Miből gondolod? 

□ Önérvényesítés: Úgy gondolom, meg tudom/tudjuk oldani. 

Már az is elég, ha tudatosítani képes valaki, hogy ötletlohasztás történik. Ez 
az első lépés. A többi megoldás csak megerősítés. 

• Vadászat. A végső gyakorlat folyamatos. A gyerekek gyűjtik azokat az 
eseteket, ha maguk vagy mások ötletlohasztásba kezdenek, és 
visszajelzik, kivédik. 

A gyerekek megtanulnak figyelni önmaguk és mások kommunikációjára. Nem 
csak a nyilt, de a még veszélyesebb rejtett üzenetek is felszínre kerülhetnek, ha 



a gyakorlatok során érzékennyé válnak a kreatív gondolkodást akadályozó 
kommunikációs tartalmak és formák iránt. 

3.2.2. A kreatív viselkedéshez szükséges képességek fejlesztése 

A logikus gondolkodást szinte a kreatív gondolkodás ellentéteként azono- 
sítják, pedig a logika és a képzelet ugyanazon folyamat, a problémamegoldás 
részei. Nem különböznek lényegesen a gondolkodás műveleteit tekintve, 
inkább azok használatában, irányában és kritikai, értékelő szempontból térnek 
el egymástól. 

A fantázia és a logika kiegészítőek a problémák kezelése során. A probléma- 
megoldó folyamat különböző fázisaiban különböző attitűdöt kíván. A logika és a 
képzelet ennek az eltérő hozzáállásnak a leképeződései. 

A fantázia széttartó, a logika összetartó gondolkodás, de maguk a műveletek 
ugyanazok. A logika szigorú rendben irányul a megoldás felé, a képzelet 
szabadon röpködő, így az általa hozott gondolatok értékelése se olyan merev, 
mint a problémamegoldás más fázisaiban szükséges logika eredményeinek 
megítélése. így nem meglepő, ha a kreativitáshoz szükséges képességek 
fejlesztése elsősorban a gondolkodás különböző módjainak a fejlesztése, 
valamint ezek alkalmazásának gyakorlata a kreatív megközelítésben. 

Asszociációs gondoll<odás 

Az asszociációs gondolkodás az ember legalapvetőbb és leggyakrabban 
használt gondolkodási módja. Kapcsolatok mentén haladnak a gondolatok. Egy 
kulcsszó elég egy egész gondolatkör megindítására. Az asszociációk általában 
logikusan következnek egymásból, ezért jól követhetőek. Az asszociációk 
kreatív gondolkodásban való használata szokatlan kapcsolatok megragadását 
jelenti. így például a klasszikus távoli asszociáció is ilyen szokatlan, nem azonnal 
érthető kapcsolatok mentén jön létre. 

Az asszociáció lehet lánc, vagyis egymást követő gondolatok sora, és egy 
gondolatból sokfelé ágazó csillag asszociáció. A láncasszociáció alkotásakor 
mindig az utolsó elemtől lép tovább a gondolat, vagyis a korábbi elemeket ki 
kell rekeszteni a gondolkodásból. Csillagasszociáció esetén a gondolat mindig 
visszatér az eredeti, a csillag közepén lévő elemhez, tehát a megjelent 
kapcsolatokat kell kizárni a gondolkodásból, és mindig az eredeti elemhez 
visszatérni. 

Az alábbi gyakorlatokat lehet előre meghatározott szavakkal, tananyagbeli 
fogalmakkal, de a feladat előtt behozott bármilyen egyéb - vizuális, auditív 
vagy egyéb modalitásokban megjelenő - anyaggal is játszani. Általában 
azonban a verbális anyag a legjobban használható. 



. Lánc. Egy tetszőlegesen választott szóból indulunk ki, és asszociációs sort 
alkotunk. Ez a szabad asszociáció. Megkérjük a tanulókat, hogy kilenc 
elemet kapcsoljanak sorba a megadott szóhoz. Érdekes tapasztalat, 
milyen más irányokba haladnak különböző diákok gondolatai. 




6. ábra Láncasszociáció 

. Zárt lánc. Két elem között kell kapcsolatot felépíteni. 

. A legrövidebb lánc. Csoportos feladat is lehet. A tanulók minél rövidebb 

soron próbálnak összekötni két elemet! A távoli asszociáció egy zárt lánc 

végletesen lerövidítve. 




• Csillag. Egy elemhez a gondolatok sokaságát kapcsoljuk. Az ötletvihar 
(brain-storming) és a pókábra (Mind Map) alapja. 

8. ábra Csillagasszociáció 



• Hálóasszociáció. A lánc- és a csillagasszociáció keveréke. Egy pontból 
több kapcsolat is indul, de ezek láncszerűen is továbbhaladnak. Például 
felírunk a tábla három pontjára három szót, és ezeket egy hálóban fogják 
össze a tanulók. Lehet egy tananyagban használt kifejezések hálóját 
megalkotni egyénileg, csoportosan, iskolai vagy házi feladatként. 




9. ábra Háló asszociáció 



Absztrakt, elvont gondolkodás 

Az absztrakció során a választott tárgy egy aspektusát, vonását kiemeljük, 
mialatt a többit figyelmen kívül hagyjuk. Ennek köszönhetően lehetővé válik a 
tárgy meghatározása, kategóriába sorolása. Azonosíthatóak hasonlóságok, 
közös tulajdonságok. Ennek a gondolkodási műveletnek a hatékonysága nagyon 
jó mércéje az értelmi képességnek. 

A kreatív gondolkodásban az elvonatkoztatás kategóriái szabadabbak, a 
művelet lazább, nincs alávetve a logika szigorú szabályainak. Eljátszhatunk a 
jellemzőkkel, és mélyebb megismerésre tehetünk szert. A játékos megközelítés 
pont annyira jó a gondolkodási formák megismertetésére és megértetésére, 
mint ha szigorúan csak a valóságot vesszük a műveletek anyagának. 

Az absztrakciós feladatoknál gyakran egyszerűbb asszociációt hoznak a 
gyerekek. Erre fontos felhívni a figyelmet. Az asszociáció egyszerű kapcsolat. Az 
absztrakció során valami lényegeset kivonunk, és elvonatkoztatunk minden 
más jellemzőtől. 



• összehasonlítás 

Mindenki felír két főnevet két papírra, és kettőt kettőt kihúzunk a kalapból. 
Megint lehet a tananyaghoz kapcsolódó szavakat használni. A feladat, hogy 
meg kell mondani, mi a közös bennük. Az első néhány megoldás, még a talajon 
jár, de egy idő után, ha tovább bíztatjuk a diákokat, akkor előjönnek az igazán 
ötletes hasonlóságok. 



• Tulajdonságlista 

Ugyanazokat a főneveket használhatjuk, mint előbb, de most egy-egy 
dolognak a tulajdonságait kell sorolni. Megint egy idő után egészen újszerű 
jellemzők kerülhetnek elő. 

Például a szék - szögletes, barna, kicsi, fa, szép, meleg, hívogató, lágy stb. 

• 1000 meghatározás 

Egy-egy dologról meghatározásokat kell alkotni. Például a cipő - lábbeli, 
amely védi a lábat, általában bőrből készült taposnivaló, lábravaló divatcikk, 
lábnyomorító mesterséges eszköz, lábrataposástól védő általában strapabíró 
anyagból készült védőbevonat a lábfejen stb. 

• Kínai Enciklopédia 

Az ókori kínai enciklopédia a következő osztályokba sorolta az állatokat: 



a) azok, amelyek a birodalom tulajdonai; 

b) háziasítottak; 

c) disznófélék; 

d) mitikusak; 

e) vad kutyák; 

f) dühösen viselkedek; 

g) megszámlálhatatlanok; 

h) amelyek távolról úgy néznek ki, mint a legyek. 



Biztosan volt valamilyen gyakorlati haszna ezeknek a kategóriáknak 
akkoriban, ha most kissé nevetségesnek tűnnek is. Gyártsunk mi is kínai stílusú 
enciklopédiát! Soroljuk osztályokba például a következő dolgokat: gyerekek, 
főnökök, autóvezetők, eladók, tanárok, politikusok, rendőrök! 



Deduktív gondolkodás 

A deduktív gondolkodás két premisszát és egy konklúziót foglal magába. 
Nyilván a premisszák meghatározzák a következtetés eredményét. A kreatív 
gondolkodás lényege, hogy eljátszunk a gondolatokkal. Ez nem azt jelenti, hogy 
komolytalan, hanem nagyon is komolyan kell a szabályok alapján a játékokat 
játszani. A kreativitás fejlesztésében a deduktív gondolkodás is ilyen komoly 
játék. 

• Mi lenne, ha ? 

A játék alapja, hogy felállítunk premisszákat, amelyekben különös 
helyzeteket írunk le: 

■ a gravitáció nem lenne 

■ a cipó'k élőlények lennének 

■ az embernek kopoltyúja lenne 

■ a fák beszélni tudnának 

■ vagy bármi, ami éppen a tananyag. 

Ezekből lehet az állításokat, a szillogizmus első premisszáit kiválasztani. 
Utána kell valamilyen általános tudást elővenni, hogy megalkossuk a második 
premisszát. 

Például: 

Premissza 1: A cipők élőlények. 

Premissza 2: Az élőények társadalomba szerveződnek. 

Konklúzió: A cipők társadalomba szerveződnek 

• Hol a hiba? 

Olyan szillogizmusokat keresünk, amelyek eredménye furcsa lesz. 
Például: A kutya logikája: 

Premissza 1: A macskák négylábú állatok. 

Premissza 2: Én négylábú állat vagyok. 

Konklúzió: Én macska vagyok 

• Implikációk 

A valamilyen szövegből vagy tananyagból mondatokat emelnek ki a tanulók, 
és összefüggéseket keresnek. Ha a=b és b=c akkor a=c típusú kapcsolatok alap- 
ján érdekes és gyakran nevetséges kapcsolatokra lehet találni. 



Analógiás, induktív gondollcodás 

A deduktív gondolkodás során a premisszák elegendő készletéből alkotunk 
konklúziót, míg az induktív gondolkodás abból áll, hogy a premisszák nem teljes 
készletéből vonunk le következtetést. Az induktív gondolkodás magába foglal 
bizonyos mennyiségű találgatást, minthogy nem teljes információ birtokában 
vagyunk. 

Az analógiás gondolkodásnak két szerepe van: megérteni a bonyolultat, és új 
információk birtokában továbblépést tenni új megértések felé. 

■ Pontos analógia lehet szimmetrikus, pl. fül-hang, szem-fény, tanár- 
diák, méhkirálynő-dolgozó méhek, mert hasonló bonyolultságú 
elemmel magyaráz. Lehet egy bonyolult kapcsolat egyszerűbb 
megfelelője, pl. a kreativitás tréning olyan a résztvevőknek, mint a 
vitamin a testnek. Gyűjtsünk ilyen analógiákat valamely fogalom 
magyarázatára! Például: háború, oktatás, politika, fejlődés, vagy adott 
témához kapcsolódó bármely fogalom, kifejezés lehet alapanyag. 

■ Tág analógiák: nincs pontos, nyilvánvaló kapcsolat. Például: a 
kreativitás tréning olyan mint, mikor egy mezőn virágot ültetünk. A 
hasonlat gyakran bonyolultabb az összehasonlítandó elemnél. Például: 
a természet evolúciója olyan, mint az emberi tudás. Lehet ilyen tágabb 
analógiákat is gyűjteni. 

■ A véletlen az eredetiség katalizátora. Ha véletlen elemek között kell 
kapcsolatot találni, vagy egyik fogalmat a másikkal magyarázni, akkor 
új, eddig nem látott összefüggésekre bukkanhatunk. Itt is lehet 
bármilyen anyaggal játszani. A feladat, hogy csoportokban hasonlítsuk 
össze a két oszlop minden elemét: 



gyerek 


tömött busz 


tudós 


vendégfogadó 


vállalkozás 


Picasso kép 


iskola 


erkölcskönyv 


igazgató 


katonai alakulat 


színház 


vonzó nő 


lakás 


egyiptomi múmia 


belváros 


cowboy 


országgyűlés 


csokoládégyár 


televízió 


régi újság 



Metaforikus gondolkodás 

A metafora nem feltétlenül egyszerű analógia, elszakítható az értelmi- 
érzelmi kapcsolat, és egyedit vonhatunk ki két elemből. Például egy versben "A 
fagy karma kopogott az ablakon". A metaforikus gondolkodás valamilyen új 
értelem megalkotását kívánja, és így a kreatív gondolkodásban alapvető 
szerepet játszik. 

■ "Az élet egy tigris meglovaglása". A diákok feladata, hogy 
megmagyarázzák ezt a metaforát. Lehet költői metaforákat gyűjteni, 
hogy ráérezzenek az ízére, mielőtt maguk is elkezdenek metaforákat 
gyártani. 

■ Arcrajzolás. Ábrázolhatjuk az arcunkat részeinek metaforikus megjele- 
nítésével, majd az érzésekkel, amelyeket kivált! 

■ Kézben a tárgy. Ismeretlen tárgyakat hasonlatokkal, metaforákkal is le 
lehet írni. 

■ Fogalomrajzolás. Egy-egy aktuális témához kapcsolódó fogalomról 
alkotott képet rajzoljanak le a tanulók! A következőkben tárgyalandó 
inkubáció egyik eleme, a vizualizáció nagyon közel áll ehhez a 
feladathoz. 

■ Milyen ember lenne? Választanak egy-egy tárgyat a gyerekek, és a 
csoport felépíti a személyiségét. Például: a kalapács - Határozott, 
kemény fellépésű. Inkább az erőt, mint az intelligenciát képviseli. 
Érdeklődése a tárgyi világ felé fordul. Szereti a szilárd szerkezeteket. 
Foglalkozására nézve bányamérnök. Stb. 

A kreativitáshoz szükséges gondolkodási képességek, amelyek fejlesztésére 
gyakorlatokat mutattam be: 

• Asszociációs gondolkodás; 

• Absztrakt, elvont gondolkodás; 

• Deduktív gondolkodás; 

• Analógiás, induktív gondolkodás; 

• Metaforikus gondolkodás. 

A gondolkodásnak olyan formái ezek, amelyek a problémamegoldás alapját 
képezik. A logikai és a kreatív megközelítésben egyformán helyük van. A kreatív 
működésmód azonban sokkal inkább enged játszani a gondolatokkal. 



A fenti játékok továbbiakkal 
kiegészíthetőek! 



3.2.3. A kreatív folyamat hatékonyabbá tétele 

A kreatív folyamat során a lappangás, az inkubáció, a második szakasz a 
legrejtélyesebb. Nem tudjuk, mi megy végbe a „fekete dobozban", de egyszer 
csak kipottyan egy megoldás. Habár fogalmunk sincs, mi történik az inkubáció 
során, az ismert, hogy miképpen lehet hatékonyabbá tenni a kreatív 
folyamatnak ezt a részét. 

A következő játékok a fantázia műveleteit, a tudattalan működéseit teszik 
tudatos gyakorlatokká. Az itt közreadott feladatok minták, amelyek mutatják a 
kreativitás fejlesztésének néhány konkrét megoldását. Ahogy előbb a 
képességek fejlesztésénél, itt is igaz, hogy mint ahogy a gazdagításra jellemző, 
alkalmazhatóak a tananyagra és a tananyagon kívül, tanítás közben és attól füg- 
getlenül akár tréningeken vagy egyéb tevékenységek során. 

Az egyes csoportok természetesen átfedik egymást, hiszen mind a kreatív 
működés jellemző műveletei, csak egyik vagy másik művelet hangsúlyosabb 
egyes feladatokban. 

Ahogyan a kreativitás fejlesztésében általában jellemző, a megoldásokat 
kevés, gyenge kontroll kíséri. Arra van szükség, hogy a tanulók bátran, gátlás- 
talanul hozzák a megoldásokat. A kontroll a kreatív folyamat végén, és nem az 
inkubációs szakaszban szükséges. 

I. Újrastrukturálás, kombináció és szintetizáció 

Az információk átszervezésével új eredményekhez juthatunk. Nem az a 
lényeg, hogy mennyire pontos a megoldás. Az újraszervezést gyakorolják 
ezekben a feladatokban. A kombináció-szintetizálás a kreativitás tényezői közül 
elsősorban a rugalmasságot, az anyag változatos felhasználást célozza. 

Feladat minták 

• Mondjunk nemet úgy, hogy tilos a tagadó szavak használata! (Egymástól 
láncban kérnek valamit, pl. kölcsönadni egy értékes könyvet.) A „Fekete, 
fehér, igen, nem, mit vettél a pénzemen?" és hasonló játékok segítik a 
verbális kombináció fejlődését. 

• Fogalmazzanak a diákok egy történetet, más történetekből vett 
szereplők, mondatok, címek kombinációjával! Egy kalapból húzzák ki a 
szereplőket (Jancsi és Juliska, Lear király, Ludas Matyi, vagy bármi, amit 
már ismernek vagy megtanultak), a helyszíneket, első sort, utolsó sort 
stb. Ez már a tanító/tanár saját kombinációja lehet. 



• Keresztneve betűivel egy-egy mondatot ír mindenki önmagáról. Bemu- 
tatkozásnak is jó. írhat a társa nevével a társáról. Ugyanezt meg lehet 
tenni bármelyik tanult fogalommal, személyekkel. Lehet tényekhez 
ragaszkodó, de szabadon asszociáló is a megoldás: 

Ódon, fennkölt hangulatú vers. 
Dalokból alakult ki. 

A 16-19. században igen kedvelt volt Európában. 

Mint aki két végén égeti a gyertyát. 
Osztrák zeneszerző volt a 18 század végén. 
Zavaros életet élt. 

Apja, Leopold is zenész volt, de feladta karrierjét, hogy fia útját egyengesse. 
Rengeteg művet alkotott rövid élete során. 
Titokzatosság lengte körül halálát. 

II. Alternatívák keresése 

A változatok, a lehetőségek megtalálása. Franz Werfel hőse, aki majdnem 
minden nehézségből megtalálta a kiutat mondta a Jakubovszky és az ezredes 
című drámában, hogy „Az én anyám Reba Jakubovszky szerint az életben 
mindig van legalább két lehetőség." Ez a szemlélet sokat segíthet az életben 
gyermekeinknek. 

Bármilyen anyagban a lehetőségek, variációk, alternatívák gyűjtése segíti a 
gondolatok, ötletek fluenciájának növekedését. Az a lényeg, hogy amikor már 
úgy érzi mindenki, hogy már nincs több lehetőség, akkor keresni még néhányat. 
Azt a tudatot kell erősíteni, hogy biztosan lehet még találni megoldást. Az 
alternatívák keresése a kreativitás tényezői közül elsősorban a fluenciát, a 
gondolatok, ötletek folyékonyságát erősíti. 

A lehetőségek megtalálása során nem az számít, hogy mennyi a valószí- 
nűsége, hogy lehetséges az adott alternatíva, vagy egyáltalán megfelelő-e a 
megoldás. A gondolkodásnak ebben a fázisában a kontroll gyenge kell 
maradjon. 



Feladat minták 

• Hozzunk minél több magyarázatot arra, hogy miért Anglia partjainál 
nyitották meg a második frontot a II. világháborúban (történészeknek). 

• Milyen felhasználási lehetőségei lehetnek egy elektromágnesnek (tech- 
nikai érdeklődésnél). 

• Hányféleképpen tud megköszönni valamit egy színészjelölt? 

• Egy szám hányféle művelet eredménye lehet? 

III. Határok kitágítása, nyitott lehetőség 

Ha hiszünk abban, hogy a dolgok nem lehetnek véglegesek és végesek, 
mérhetetlenül sok lehetőségünk nyílik. Kitágul a világ, és új felfedezéseket 
tehetünk. Az iskolán és tankönyvön, valamint tudásunkon kívül is létezik világ. 
Ez a tudat felszabadít, és megtanít jobban kitapogatni határainkat. Ha semmit 
nem tekintünk véglegesen lezártnak, több lehetőség, probléma vetődik fel. 

Feladat minták 

• Elég zűrzavaros a naptárunk. Gergely pápa alkothatott naptárat, miért ne 
tehetnénk meg mi is! Készítsenek új naptárat! Egy évben kifér 13 hónap 
is. Miért ne lehetne 13 hónapos az év? Mit javasolnának a 13. hónapra? 

• Mit jelent a szorzás a való életben. Hol van a természetben szorzás? 

• Csak egyféleképpen lehet szorozni? Szorzási módszerek gyűjtése (pl. a 
paraszti Oroszországban, Erzsébet Angliájában). 

• Valamely irodalmi mű egyes szereplőinek további sorsa. 

• Az evolúció lehetséges irányai. 

IV. A képzelet és fantázia használata 

Valamit elképzelni több mint felidézni. A személy önmaga, saját világa is 
benne van. Einstein szerint a képzelet több mint a tudás, mert tudásunk véges, 
a képzelet végtelen. A fantázia nem csak a művészetek sajátja. Még az 
egzaktnak tűnő tudományok alapját is a képzelet adja. Vannak bizonyos tények 
(sokszor ezek is megkérdőjelezhetőek), és ezeket a tényeket a képzelet 
kapcsolja össze egésszé. A tények számos elméletet elviselnek. 

Az alábbi gyakorlatok a kreativitásnak elsősorban a harmadik tényezőjét, az 
eredeti, originális gondolkodást segítik. A képzelet birodalmába tartozik 
minden kérdés, ami azzal kezdődik, hogy "Mi lenne, ha...", illetve „Mi lett 
volna, ha...". 



Feladat minták 

• Hangok azonosítása. (Magnóra felvett zörejekről kell kitalálni, mi lehet.) 

• Mindenki kap egy almát. Meg kell vele ismerkednie, és kérdésekre 
válaszolni. (Milyen különlegességei vannak, hogy hívják, jól érzi-e magát, 
hol lenne a legszívesebben stb., utána meg kell találni a citromunkat.) 

• Biológia órán osztályozási rendszerekbe sorolhatnak mitológiai lényeket 
(pegazus, unikornis), elképzelt lényeket (loch-nessi szörny vagy saját 
kitalációk). 

• Három kívánság, amivel jobbá tehető a világ. 

• Tökéletes lény létrehozása. 

• Apróhirdetést adnak fel egy mű szereplői. 

• Helységnevek etimológiája. Anélkül, hogy bármit tudnának, csak a 
helység nevéből kiindulva találnak ki törtnetet. (Helységnevek 
etimológiai leírása kötetet lehet tanulmányozni előtte, utána, de nem 
szükséges.) 

V. Kívül és belül 

Egészen új tudást nyerhetünk, ha távlatból, kívülről rálátásunk van valamire, 
és ha belebújunk. Élethelyzetekben is segíthet, ha adott esetben kívülről tudjuk 
nézni a dolgokat, vagy képesek vagyunk „beleérezni". 

Feladat minták 

• Képzeljék el, hogyan játszódik le a fotoszintézis a levél belsejében. 

• Menjünk el történelmi események helyszínére. 

• Közlekedési múzeumban üljenek be a gyerekek egy űrhajóba. 

• Készítsünk makettet az osztályról. 

VI. Nézőpont váltás 

A kívül-belül tulajdonképpen a nézőpontváltás speciális esetei. Minden új 
találmány, felfedezés megvalósításában fontos szerepet kap az új szemszögből 
történő megközelítés. 

• Készítsenek a tökfőzelékről leírást, érzéseiket is belevonva, majd írják le 
az ebédet a tányér szemszögéből! 



• Beszélgetések: Milyen általunk nem észlelhető beszélgetések folyhatnak? 

• írják le önjellemzésüket úgy, mintha a tanár vagy egy társuk írna róluk 
fogalmazást. Vagy „Az én gyermekem tegnap este ... Ezt mesélte anyu- 
kám rólam" címmel újabb lehetőség a fogalmazásra. 

• A felvilágosodás kora a történész és az irodalmár szemszögéből. 

• Viták, ahol személyét kell váltani. Lehetnek történelmi, irodalmi vagy 
tudományos viták szereplői. 

• Alakítsunk ásatást! Eltelt ezer év. (Az osztályteremben mindent 
felforgatnak, és utána kimennek.) Hogyan tárná fel ezer év múlva a 
régész az osztálytermet? Mit látna? Mit gondolna a tárgyainkról? 
(Bemennek az osztályterembe, és az ezer év múlva élő régész szemével 
néznek körül.) 

. Természettudósok gyűjthetnek ötleteket egy ideális élőlény tulajdonság- 
listájához. 

VII. Vizualizáció 

A képzelet szó alapja a kép szó. A vizualizáció, képpé alakítás segíti a 
fantáziát. Számos nagy alkotónak valamilyen képszerű megjelenítés segített az 
alkotásban. A problémamegoldásban gyakran nagy előnyt ad, ha képpé tudjuk 
alakítani gondolatainkat. Szavak, gondolatok minél színesebb, gazdagabb képpé 
alakítása megtanulható. Fokozatosan egyre elvontabb fogalmakat tanulha- 
tunk/taníthatunk meg képpé alakítani. 

1. Rajzoljuk le a következő szavakat: gyerek, város, melegség, biztonság. 

2. Képzeljünk el egy erdőt, és induljunk el benne! Vizualizáljuk utunkat. Mit 
látunk, milyen az erdő? Hova érkeztünk? írjuk le, amit látunk! 

Feladat minták 

• Rajzoltassuk le a gyerekekkel a történetet, amelyet elmondunk! 

• Készíttessünk képregényt! Kicsi gyerekeknek meséljünk, majd adjunk egy 
lapot, amin néhány (a történetnek megfelelő számú) négyzet van, és kérjük 
meg, hogy rajzolják le amit hallottak! 

• Gyűjtsünk terméseket, kavicsokat, érdekes formájú tárgyakat! Mutassuk 
meg a gyerekeknek, majd kirándulásokon kérjük meg őket, hogy figyeljenek, 
és találjanak érdekes formájú vagy színű dolgokat! Figyeljenek a körülöttük 
lévő világra, vegyék észre a szépet, az érdekeset! 

• Menjünk el múzeumba, vagy vigyünk be az osztályba jó minőségű 
reprodukciókat ismert képzőművészeti alkotásokról. Kérdezzünk: Mi a 



témája a képnek? Milyen színeket, miért és hogyan használt a művész? A 
ruhák, miben különböznek a mai ruháktól? Milyen érzelmek jelennek meg? 
Mi történhetett? Több képet össze lehet hasonlítani! 
• Figyeljék meg a gyerekek, mi a különbség egy művészi fényképfelvétel és 
egy festmény közötti Mik a jelei annak, hogy a művész fényképről készítette 
a festményét? (Pl. Degas műveit lehet erre használni.) 

VIII. Fordítva 

Gyakran sokkal többet tudunk meg dolgokról, ha fordítva szemléljük. Egé- 
szen új megoldásokat nyerünk, ha kifordítva, megfordítva, felfordítva vizsgáljuk 
a világot. 

Feladat minták 

• XI+I=X . Hogyan tehető igazzá, ha egy vonalat se mozdíthatunk vagy 
vehetünk el vagy tehetünk hozzá? Vannak dolgok, amik fordítva is 
ugyanazt jelentik: X+X=XX. Gyűjtsenek ilyen fordításokat! 

• Keressenek a gyerekek olyan számokat, betűket, szavakat, tárgyakat, 
amelyek (1) megfordítva is értelmesek, de mást jelentenek, vagy (2) 
megfordítva sem változnak (pl. palindromok). Mondjanak mesét, írjanak 
fogalmazást erről! 

• Ejtsük ki a nevünket visszafelé! Ha ez egy üzenet lenne az űrből, vajon 
mit jelentene? 

• Hajoljanak le a gyerekek, és lábuk között át nézzék meg fordítva a világot, 
majd rajzolják le, vagy írjanak fogalmazást róla {Felfordultam, vagy 
Felfordult a világ vagy ^ világ fejenállásban címmel) 

• Adjuk meg a választ! Mi lehetett a kérdés! (Válaszok például: Az almafa, 
Chicago, 1992, Világos zöld) 

• Hányféleképpen lehet forgatni? 



A gyakorlatokat használat előtt 
érdemes önmagunkon kipróbálni. 



3.3. Kreativitásfejlesztő anyagol< 

A fejezetnel< ebben a részében a tananyagba már beépített, l<ész anyagokat 
adok közre, amelyeket gyakorló pedagógusok és egyetemi hallgatók 
készítettek. Minden anyag szabadon felhasználható. Készítői épp azt szeretnék, 
hogy minél többen alkalmazzák azokat a módszereket gyakorlatban, amelyeket 
itt bemutatunk, közreadunk. 

Kreativitás fejlesztése az óvodában 

Koczur Györgyné, Fót 

Asszociációs játél< 

Eszközök: kicsire vágott papírlapok és ceruzák. 

A gyerekek a lapokra egy-egy rajzot készítenek. A rajzok mindig az adott 
témához kapcsolódnak: évszakok, tél örömei, saját óvodai jel stb. A rajzokat 
összehajtogatva bedobják egy kalapba, és utána mindig húz valaki egyet. 

A feladat: Azt kell mondani a gyereknek, ami eszébe jut a rajzról, majd a 
következő azt mondja, mi jut arról eszébe, amit az előző gyerek mondott. így 
láncot alkotva eljutnak egy csoportos asszociáció végére. Érdekes az asszoci- 
ációkat kis rajzokkal jelezni, és a végén eljátszani vele, milyen utat tettünk meg 
együtt. Utána egy másik rajzocskát húzunk a kalapból. Ezt a játékot lehet több- 
ször is elővenni, a gyerekek egyre ügyesebbek lesznek. 

Flexibilitást fejlesztő játékok 

Mire jó még.? A gyerekek a megszokottól eltérő használati lehetőségeket 

keresnek adott tárgyaknak, például üres befőttesüveg, félpár cipő, papír 
zsebkendő stb. 

Szétválogatás A gyerekek magazinokból, különböző újságokból kivágott 
lehetőleg igen sokféle témájú képeket kapnak, amelyeket különbözőképpen 
csoportosíthatnak, de mindig meg kell mondaniuk, hogy milyen szempontok 
szerint osztották szét a képeket. 

Képrendezés Az óvónő képeket rak sorba, hogy valamilyen történet alakuljon ki. 
A gyerekek más sorrendeket és más történeteket találnak ki a képekhez. 



Nézőpont változtatás 

Mese másképp: A gyerekek jól ismert meséket, például a Csipkerózsikát, egy- 
egy szereplő szemszögéből mesélik el. 

Megszemélyesítés: A gyerekek egy-egy tárgy szerepében elmondják, mit 
gondolnak más tárgyakról, és az emberekről. Például: Mit gondol a cipő a 
zokniról? A rajzlap az asztalnak mit mesél? 

Képzelet és fantázia 

Mese folytatása Az óvónő elkezd egy mesét vagy történetet, és a gyerekek 
folytatják. Lehet egy-egy mondatot hozzátenni, vagy csak a végét 
kitalálni. Például: "Ködös reggel volt. A fák levelei már lehullottak és 
beborították a földet. Az óvoda felé igyekeztem éppen, amikor zörgést, 
nyögdécselést hallottam az avarból. . . . 

Alternatívák keresése 

Furcsa helyzetek A gyerekek szokatlan helyzetekre találnak különböző magyará- 
zatokat. Nem az a fontos, hogy jó legyen egy magyarázat, hanem hogy a 
gyerekek minél több lehetőséget találjanak. 
Példa:Az utasok nem tudtak felszállni a vonatra. Miért? 
Lekésték a vonatot, áthelyezték az állomást, a vonat nem állt meg, 
beragadt az ajtaja, nem volt ajtaja, ragasztó volt a peronon stb. 

A helyzetek lehetnek valóságosak, kitaláltak, különlegesek és mindennapiak is. 

Példa mondatok: Tavasszal barlangjában maradt a medve. 
Lezárták a játszóteret. 
Zöld gólya szállt le az óvoda udvarára. 

Vizualitás működtetése 

Rajzold le, hogyan képzeled! Képzeletbeli tárgyakat, dolgokat rajzolnak a 
gyerekek. Például a jövő autója, seholsincs virág. 

Képleírás: Egyik gyerek egy képet ismertet, úgy, hogy nem mondja meg, hogy 
mi az, csak amit lát. A többiek ki kell, hogy találják, mi van a képen. 

Elvarázsolt tenyér: A gyerekek tenyerük lenyomatát átalakítják valamilyen 
rajzzá, például tűzokádó sárkány lesz, vagy páva, erdő stb. 

Képleírás: A gyerekek illusztrációkat rajzolnak mesékhez. Lehet rajzlapra, 
táblára, betonra rajzolni. 



Kreativitás fejlesztő feladatol< a l<émia tantárgy olctatásában 

Maadadiné Borbély Mária, Budapest 

Elvonatkoztatás 

Mi a közös bennük? Oxigén és nitrogén 

2 elektronhéjuk van, elemek, a II. periódus tagjai, vegyes hangrendűek, 

idegen szavak, 6 betűből állnak, rendszámuk a 24 osztói. 

Az utolsó megálllapítások már a kémia tantárgyból való kilépést 

mutatták. 

Szójáték 

Adott szó betűivel kezdve a szóval kapcsolatos mondatokat alkotnak a 
gyerekek. 
Példa. MOLEKULA 

Metán esetén CH4 a képlete. 

Olyan kémiai részecske, amely atomokból áll. 

Legalább két atom szükséges létrejöttéhez. 

Egyik fajtája poláris. 

Kovalens kötések találhatók benne. 

Ugyancsak kémiai részecske, akár az atom. 

Láthatatlan, olyan kicsi. 

Atomokból áll. 

Analóg feladatok 

Az atom olyan a molekulának, mint (pl. a tégla a falnak.) 

A víz olyan a jégnek, mint (pl. széndioxid a szárazjégnek.) 

Mit kérdeztem? 

Ebben a játékban nem a választ, hanem a kérdést kell kitalálni. 

Ionrács /Mi az ionokból álló rácstípus neve? 

Ionrácsot /Mit alkotnak az ellentétes ionok szilárd halmazállapotban? 

Ionráccsal /Hogyan szilárdulnak meg az ionok? 

Ionrácsban /Milyen rácstipusban kristélyozódnak az ionok? 

Csalimese 

Olyan mesét írnak a gyerekek, amelyben igaz és hamis állítások is 
szerepelnek. Az olvasó feladata, hogy a hamisakat megtalálja. 



Két megoldás a sokból: 



AAXg .^ /U, . Ai^rt fei^'y^g <n^ O^^:7^- Ő /rnifvaJ- Ol>^/v<- A ^/v-p/zj^ 




k^_ja\^oW ^ppu^ k^vuÁmS^ AtlrtűJjL, cmWí^o-t' e_'twv«^-c.^ 



A KÉMIA REJTELMEI 



Egyszer volt hol nem volt,még az Qvegmolekulákon 
is túl.ahol az arzénfarkú malac túr,volt egyszer egy 
tó.Sajátos8ága,hogy 95%-át sósav atkotta.Az embe- 
rek ezért is szerettek oda jámi.föleg a nyári kánikulá- 
ban. Az út repQlövei elég kockázatosnak bizonyult, 
mert 10 repülőből csak egy érte el a célját.Ezt a sok 
^MMPftófát az alacsony légnyomás és az eü oko^- 
ta,ami ott kénsavból volt.A levegő összetevői a szo- 
\ kásosak voltak ott is:45% C02;45%S02 és 10% 
) nemes gázokPIrklórgáz.... 



mában árultak Margitszigeti Királyvizet is.Ez segí- 
tette a bélrendszertDen az elválasztást,ha valaki ara- 
nyat nyelt ez segítette azt elválasztani az ezüsttől. 
A szigeten már használtál^ az Irinyi János által fel- 
talált gyufát. Ezzel olvasztották meg a folyékony hid- 
rogént a tekila hűtésére. A szigetet foszforszigetnek 
hívták. 1832-ben váratlanul elsüllyedt, mert a nátrium 
hirtelen szublimált. 

Ennyi volt, mese volt.víz képlete benne volt? 




egy kis nátriumszíget.A parti kocs- 



Ismeretlen szerző 



Analógiás gondolkodás 

Keressünk analógiákat egyes foglalkozások (lehet embertípus Is, csak talán így 
egyszerűbb) és az állatvilágban élő állatok között. Indokoljátok meg, miért 
gondoljátok hogy hasonlítanak egymásra! 

■ Ügyvéd - buldog 

■ Hivatalnok - veréb, tacskó 

■ Vezető vagy igazgató - oroszlán, pulyka, sárkány 

■ Úrihölgy - páva hattyú 

■ Sportoló - gepárd 

Képzelet használata 

Az őskorban az ember még nem ismerte a tüzet. 

■ Találj ki történeteket, ez lehet vicces vagy komoly, hogy hogyan 
találkozhatott elsőnek a tűzzel? 

■ Hogyan mesélte el a többieknek mit látott? Ha tudod el is játszhatod. 
Például: villám csapott a fába vagy vulkánok sírnak... 

Alternatívák keresése 

Mondd el többféle hangsúllyal a következő mondatot! 
„Nem volt egy szelet elég?" 
Variációk: Nem, volt egy szelet. Elég? 

Nem volt egv szelet elég? 

Nem volt egy szelet elég. 
Ezt lehet sóhajtva, felkiáltással, gúnyolódva, kíváncsian. Lehet más mondatokat 
is használni. A lényeg a minél többféle variáció kitalálása. 

Fülöpné Magyar Kata 
Nézőpontváltás 

Más szempontból nézni valamit, más „bőrébe" bújni, a legkönnyebben talán 
a dramatizálás során lehet. Olvasás és fogalmazás órák számtalan lehetőséget 
kínálnak ennek megvalósítására. A kisebbek nagyon szeretik a bábozást, 
különösen, ha saját készítésű bábokat használhatnak a játék során. Egy-egy 
gyerek a mesét más-más szerepkörben is eljátszhatja, így megtapasztalhatja, 
hogy milyen, ha pozitív, milyen, ha negatív szereplő bőrébe bújik. 



Nagyobb gyerekekkel játszhatjuk az „Én vagyok a..." című játékot. A játék egy 
rövid történettel indul, amit mindig az adott probléma határoz meg: 

"Július van. Két hónapi szárazság után, egy hete szinte megállás nélkül szakad 
az eso. 

Közben a gyerekek csoportokat alkotnak, és megkapják, hogy kik is ők. 

1. csoport földigiliszta 

2. csoport esernyő 

3. csoport kiszáradni készülő tó 

4. csoport barackfa 

5. csoport nyaralók 

6. csoport vízi élőlények 



A csoportok beszámolnak, hogy mit éreznek az adott helyzetben. A feladat a 
beleélő képesség mellett, jó adag fantáziát is igényel. A többféle nézőpont 
láttatásával megértethetjük a gyerekekkel, hogy egy problémát, vagy kérdést 
ne csak egy oldalról közelítsenek meg, megoldásaik során több szempontot is 
vegyenek figyelembe. 



Határok tágítása 



Mi a sorozatok szabálya? Folytasd! 

1 11 111 15 5 51 

1 4 5 6 7 8 

1 2 4 5 6 7 8 9 11 14 
N E K H N Ö H 



A feladatok megoldásánál nem mindig matematikatudásra van szükség, de 
ha igen, akkor sem a hagyományos értelembe vett sorozatmegoldásokat kell 
alkalmazni. 



Újrastruktúrálás 

■ Öt szénrakás, meg hat szénrakás összehordva mennyi lesz? 

■ Két indián csónakázik. így szól az egyik: - Te a fiam vagy, de én nem 
vagyok az apád. Akkor ki ő? 

■ A favágó bátyja meghal. A végrendeletében minden vagyonát az öccsére 
hagyta, a favágó mégsem kapott semmit. Hogy lehet ez? 

Nézőpontváltás 



Hány háromszög van az ábrán? 



Kombináció 



Mi jut eszedbe a térképről? 



Alföldről? 



Táj, terület, tejipar 



Alacsony, aszály 
Lapos 

Folyók, földművelés 
Öntözőcsatornák 
Lápvidék 
Debrecen 



Élethű 
Rajzolt 



Kicsinyített 



Érdekes 
Pontos 



Mi a térkép? („ t" betűvel) 

Területek, tájak törpített, tömörített tára. 

Tudósok tájékozódást teremtő tervrajza. 



Az itt bemutatott tanulmány az alábbi könyvben jelent meg: Gyarmathy É. (2007) A tehetség - Háttere és 
gondozásának gyakorlata. ELTE Kiadó, Budapest. 3. fejezet A kreativitás fejlesztése 



